มีหลักการอะไรบ้างในการค้นหาหุ้นเติบโตที่มีแนวโน้มกำไรสะสมจะพอกพูนขึ้นตามกาลเวลา?
การเติบโตของกิจการใดกิจการหนึ่งก็คล้าย ๆ กับคน ๆ หนึ่ง หากประสบความสำเร็จกับการงานที่ทำ และเริ่มเติบโต ก็จะมีความมั่งคั่งมากขึ้น และเมื่อมีความมั่งคั่งเพิ่มขึ้น โดยไม่ได้ใช้จ่ายอย่างฟุ่มเฟือยก็จะมีเงินเหลือเก็บเป็น “กำไรสะสม” หุ้นเติบโตก็เฉกเช่นเดียวกัน หากกิจการเติบโตขึ้นเรื่อย ๆ และเริ่มมีกำไร ก็จะมีกำไรสะสมพอกพูนเติบโตขึ้นทุกเดือน ทุกปี เราจะลองมาดูกันว่าหุ้นเติบโต และมีกำไรสะสมเยอะ ๆ จะส่งผลต่อราคาหุ้นอย่างไร ไปติดตามกันเลย หุ้นตัวแรก “หุ้นของวอเรนต์ บัฟเฟตต์” หุ้นของวอเรนต์ บัฟเฟตต์ หรือ เบิร์กเชียร์ ฮาธาเวย์ เป็นหุ้นที่มีการเติบโตต่อเนื่องติดต่อกันมาหลายสิบปี สิ่งที่โตตามก็คือ กำไรสะสม แม้บัฟเฟตต์เองจะพยายามนำกระแสเงินสดไปลงทุนต่อยอดอย่างต่อเนื่อง แต่กำไรสะสมทางบัญชีก็พอกพูนขึ้นเรื่อย ๆ  (ที่มาภาพ : rationalwalk.com) ภาพแสดงการเติบโตของหุ้น เบิร์กเชียร์ ฮาธาเวย์ พื้นที่สีม่วงคือ การพอกพูนของกำไรสะสม หรือ Retained earning ตั้งแต่ปี 1994 – 2015 จะพบว่ากำไรสะสมเติบโตรวดเร็ว และสร้างความมั่งคั่งให้กับ บัฟเฟตต์ และผู้ถือหุ้น เบิร์กเชียร์ ฮาธาเวย์ หลายเท่าตัว หุ้นตัวที่สอง “หุ้นของ ดร.นิเวศน์ เหมวชิรวรากร” หากพูดถึงบัฟเฟตต์เมืองไทย หลายคนคงนึกถึง ดร.นิเวศน์ เหมวชิรวรกร โดยสไตล์การลงทุนของอาจารย์นิเวศน์ คล้ายกับของวอเรนต์ บัฟเฟตต์ เทพการลงทุนระดับโลกมาก ๆ ครับ หุ้นที่อาจารย์ลงทุนตัวที่โดดเด่นที่สุดคงหนีไม่พ้น CPALL หรือหุ้นร้านสะดวกซื้อ 7-11 นั่นเอง ผมเองลองรวบรวมตัวเลขการเติบโตของกำไรสะสมของหุ้นตัวนี้มาดังนี้ ปี 2558 มีกำไรสะสม 27,794.17 ล้านบาท
ปี 2559 มีกำไรสะสม 36,243.85 ล้านบาท
ปี 2560 มีกำไรสะสม 46,628.25 ล้านบาท จะเห็นว่าหุ้น CPALL ซึ่งต้องบอกว่าเป็นหุ้นเติบโต มีกำไรสะสมเพิ่มขึ้นทุกปี หากเราย้อนกลับไปเมื่อสิบปีที่แล้วกำไรสะสมของหุ้นตัวนี้ยังน้อยมาก ๆ และแน่นอนที่สุดว่าคงจะต่ำกว่าระดับหมื่นล้าน จะเห็นว่าหุ้นเติบโตกำไรสะสมก็มีแนวโน้มจะเติบโตตาม และส่งผลต่อขนาดของกิจการในปัจจุบันของ CPALL ที่สูงกว่า 622,079.77 ล้านบาท คิดเป็นราคาหุ้น 70 บาทต่อหุ้นในช่วงปลายปี 2561 หุ้นตัวที่สาม “มองหาหุ้นขนาดเล็กที่มีแววเติบโต” ถ้านักลงทุนเชื่อมั่นในทฤษฏีการเติบโตของหุ้นที่มีส่วนสอดคล้องกับการพอกพูนของกำไรสะสม คำถามก็คือ ในปัจจุบันมีหุ้นที่คาดว่าจะเติบโต และกำไรสะสมจะพอกพูนขึ้นตามกาลเวลาหรือไม่ จากการที่ผมลองไปค้นหาหุ้นเติบโตขนาดเล็ก พบว่า มีหุ้นหลายตัวที่เข้าข่ายจะเติบโต และกำไรสะสมจะพอกพูนขึ้นสร้างความมั่งคั่งให้กับเราได้ แต่สิ่งที่เราคาดการณ์ไว้เป็นเรื่องของอนาคตที่มีความไม่แน่นอน มันขึ้นอยู่กับสายตาของเราว่าจะคมแค่ไหน จะมองเห็นอนาคตของกิจการเหล่านั้นจริงหรือไม่ หรือคิดไปเอง ข้อสรุปก็คือ … หุ้นดีที่มีการเติบโต ถ้ากำไรสะสมเติบโตไปด้วย ก็มีแววว่าจะสามารถสร้างความมั่งคั่งอย่างยั่งยืนให้กับนักลงทุนได้ หากกำไรสะสมเติบโตที่จริงแล้วก็มีแนวโน้มจะจ่ายปันผลดีขึ้นด้วยนะครับ แต่สำหรับกิจการที่มีกำไรสะสมในรูปเงินสดเยอะ ๆ และไม่ยอมจ่ายปันผล หรือไม่นำเงินไปต่อยอดให้งอกเงย กิจการแบบนี้ก็ไม่น่าลงทุนเหมือนกัน การมองหากิจการที่เติบโตตั้งแต่ยังเป็น “ต้นกล้า” ถือเป็นความฝันของนักลงทุนระยะยาวทุกคน ลองหากันดูนะครับเผื่อเราจะเจอ CPALL ตัวที่สองก็เป็นไปได้เหมือนกัน ที่มา :
1. พิจารณาจากผลประกอบการย้อนหลัง:
ศึกษาผลประกอบการย้อนหลังของบริษัทอย่างละเอียด
ดูว่าบริษัทมีการเติบโตของรายได้ กำไร และกำไรสะสมอย่างสม่ำเสมอหรือไม่
วิเคราะห์อัตราการเติบโตต่อปี (CAGR) ของรายได้ กำไร และกำไรสะสม

2. วิเคราะห์ศักยภาพการเติบโตในอนาคต:
ศึกษาแผนธุรกิจ กลยุทธ์ และเป้าหมายของบริษัท
ประเมินโอกาสในการเติบโตของธุรกิจในอนาคต
พิจารณาปัจจัยภายนอกที่มีผลต่อธุรกิจ เช่น เศรษฐกิจ เทคโนโลยี กฎระเบียบ

3. ประเมินความมั่นคงทางการเงินของบริษัท:
วิเคราะห์งบดุล งบกำไรขาดทุน และงบกระแสเงินสดของบริษัท
พิจารณาอัตราส่วนทางการเงิน เช่น หนี้สินต่อทุน หนี้สินระยะสั้นต่อสินทรัพย์หมุนเวียน อัตรากำไรขั้นต้น
ประเมินความเสี่ยงทางการเงินของบริษัท

4. เปรียบเทียบมูลค่าหุ้นกับปัจจัยพื้นฐาน:
วิเคราะห์มูลค่าหุ้นปัจจุบันของบริษัท
เปรียบเทียบมูลค่าหุ้นกับปัจจัยพื้นฐาน เช่น P/E ratio, P/B ratio, Dividend Yield
พิจารณาว่าหุ้นมีราคาถูก หรือแพง เมื่อเทียบกับปัจจัยพื้นฐาน

5. ศึกษาและวิเคราะห์เพิ่มเติม:
ติดตามข่าวสารและความเคลื่อนไหวของบริษัท
ศึกษาข้อมูลจากแหล่งที่เชื่อถือได้ เช่น รายงานวิเคราะห์จากโบรกเกอร์
ปรึกษาผู้เชี่ยวชาญด้านการลงทุน
ตัวอย่างหุ้นเติบโตที่มีแนวโน้มกำไรสะสมจะพอกพูนขึ้นตามกาลเวลา:
หุ้นของวอเรนต์ บัฟเฟตต์ (Berkshire Hathaway)
หุ้นของ ดร.นิเวศน์ เหมวชิรวรากร (CPALL)
หุ้นขนาดเล็กที่มีแววเติบโต (ขึ้นอยู่กับการค้นหาและวิเคราะห์ของนักลงทุนแต่ละบุคคล)
ข้อควรระวัง:
การลงทุนมีความเสี่ยง
นักลงทุนควรศึกษาข้อมูลอย่างละเอียดก่อนตัดสินใจลงทุน
ผลตอบแทนในอดีตไม่ได้เป็นประกันผลตอบแทนในอนาคต
ความรู้ทางการเงิน,ตลาดการเงิน & ผลิตภัณฑ์และบริการทางการเงิน